text: Уискито на Шакълтън - Невил Пийт - Издателство "Вакон"
  Магазин "Уискито на Шакълтън"
  По време на дългите седмици по море Шакълтън наваксва за изгубените ученически години в "Дълуич", като поглъща огромно количество литература – Шекспир, Дикенс, Лонгфелоу, както и по-специализирани произведения, сред които е и прословутата класика от 1859 г. на Чарлз Дарвин "Произход на видовете". Малко по-късно, през 1899 г. морската кариера на Ърнест Шакълтън поема по нов път. Той се записва в "Юниън касъл лайн" – престижна британска търговска компания, занимаваща се с превоз на пътници и стока до южното крайбрежие на Африка и обратно. Когато през октомври същата година избухва Южноафриканската война, редовните търговски морски съдове започват да превозват британски войници от Саутхемптън до Кейптаун. След две пътувания на борда на "Тинтейджъл касъл" двамата с корабния хирург, водени от предприемачески дух, съчиняват сувенирна книга от 60 страници. Това произведение ще се окаже първото смело начинание на младия помощник-капитан в света на публицистиката.[5] Отпечатана и разпространявана от двамата съавтори, малката книжка се разпродава и дори им донася печалба. Специално подвързано копие е подарено на кралица Виктория. На друго се поставя следният надпис: "Ъ. до Е., юли 1900 г. – Първите плодове". Със сигурност Емили не излиза от мислите на Ърнест. Но същото се отнася и до зараждащите се възможности да се впусне в изследване на Антарктида.
  Невил Пийт за уискито на Шакълтън
  Щом бутилките с уиски са били открити през 2007 г., защо три от тях са изпратени за изследване в Шотландия чак през 2010 г.? По какъв начин хората от "Уайт & Маккей" извлякоха течността от бутилките, пристигнали в Шотландия? Какво се случи с бутилките, след като "Уайт & Маккей" ги изследваха, и колко може да се смята, че би струвала една подобна бутилка на пазара, ако някога уискито бъде пуснато в продажба?